cyanic-selkie/wikianc huggingface dataset:
סנדמן (סדרת טלוויזיה)
כתיבה
גויר, היינברג וגיימן נפגשו בביתו של גיימן במטרה לדון על פיתוח העונה הראשונה, שם הם כתבו את הסיפור לפרק הראשון תוך יומיים. השלושה דנו בשאלה "מדוע חיוני לספר את הסיפור של 'סנדמן' כעת?", ועל כך הצהיר היינברג כי התשובה "התייחסה לכל החלטה יצירתית שעשינו מאז: 'סנדמן' הוא חקירת המשמעות להיות אנושי. להיות בן תמותה ולכן פגיע. להיות מסוגל להיפגע, אבל גם לאהוב ולהיות נאהב. 'סנדמן' הוא סיפורו של מלך מכובד, יהיר, שלומד אט-אט איך לאהוב. איך להיות חבר אוהב, אח אוהב, אב אוהב." גויר סיכם את הסדרה כ"סיפור על אל שבמהלך הסיפור משיל את אלוהותו והופך לבן-תמותה ולומד מה זה אומר להיות בן-תמותה... זה סיפור על משפחה לא-מתפקדת ודפוקה. לנצחיים, על אף שהם יצורים דמויי-אלוהים, יש את המריבות הקטנוניות שלהם. חלקם שונאים אחד את השני. חלקם אוהבים זה את זה. רק שכאשר הם רבים, עולמות ויקומים שלמים סובלים" וקרא לה מלודרמה. גויר ציין את קשתות העלילה העצמאיות בסדרה בהן דמותו של חלום לא מופיעה, והסביר שמדובר ב"אחד הדברים הנפלאים ב'סנדמן'", כיוון שאינן עוסקות בחלום, אלא מתרחשות בעולמו. גויר הוסיף כי לעיתים חלום שימש כפרוטגוניסט ולעיתים כזרז לאירועים בסדרה, ותיאר את דמותו כדמות ש"דואגת לאנושות במופשט, אבל לא בפרט". גיימן אף ציין כי הכללת מגפת מחלת התרדמה בסדרה "התאימה להפליא" בשל "מספר רגעים חלומיים להפליא שצילמנו במהלך מגפה".
ליהוק
ב-28 בינואר 2021, נטפליקס הכריזה רשמית על ליהוקם של סטארידג', גוונדלין כריסטי, ויויאן אצ׳ימפונג, בויד הולברוק, צ'ארלס דאנס, עזים צ'אודרי וסנג'יב בהסקר. ב-26 במאי 2021, הוכרז רשמית על ליהוקם של קירבי האוול-בפטיסט, מייסון אלכסנדר פארק, דונה פרסטון, ג'נה קולמן, ניב וולש, ג'ולי ריצ'רדסון, דייוויד ת'יוליס, קיו רא, סטיבן פריי, רזאן ג'אמל, סנדרה ג'יימס יאנג ופאטון אוזוולט. ב-6 ביוני 2022, נמסר על ליהוקו של השחקן מארק המיל לצוות השחקנים.
צילומים
צילומי העונה הראשונה התעתדו להתחיל במאי 2020, אך נדחו בעקבות התפרצות מגפת הקורונה. ב-28 בספטמבר 2020, גיימן אישר שהסדרה עתידה להתחיל את צילומיה במהלך אוקטובר 2020. צילומי העונה הראשונה החלו ב-15 באוקטובר 2020, ונערכו רק בשטחי בריטניה עקב המגבלות שהוטלו בעקבות מגפת הקורונה. הולברוק אישר שהוא החל לצלם את הסצנות בהן הוא משתתף בשלהי דצמבר 2020. באוגוסט 2021, נחשף על ידי גיימן בחשבון הטאמבלר שלו כי צילומי העונה הראשונה תמו.
גמר הפקה
אמן עטיפות השער המקוריות של הרומנים הגרפיים, דייב מקין, שב מהפנסיה במיוחד עבור עיצוב כתוביות הסיום עבור כל פרק בסדרה.
שיווק
ב-8 ביוני 2021, במסגרת כנס "שבוע הגיקים" שערכה, הפיצה נטפליקס בערוץ יוטיוב הרשמי שלה סרטון "מאחורי הקלעים" המציג את תהליך הפקת הסדרה. ב-25 בספטמבר 2021, הפיצה נטפליקס את הקדימון הראשון עבור הסדרה. ב-6 ביוני 2022, במהלך כנס "שבוע הגיקים" השני, הופץ קדימון ראשון, בו נחשף ותאריך עליית הסדרה לשידור; וב-23 ביולי 2022, נחשף הקדימון הרשמי במסגרת פאנל הסדרה בכנס הקומיק-קון 2022.
שידור
עונתה הראשונה של הסדרה, בת ה-10 פרקים, עלתה לשידור ב-5 באוגוסט 2022.
קישורים חיצוניים
כתבות ביקורות
Kiwix
Kiwix היא תוכנת דפדפן חופשית המשמשת לצורך הצגת תוכן ללא חיבור לאינטרנט, לרוב לשם הצגת ויקיפדיה (אף על פי שבהמשך נוספה תמיכה באתרים אחרים). התוכנה משתמשת בעותק מקומי ודחוס של מאגר ויקי.
התוכנה משמשת כיום אנשים ומוסדות רבים ללא גישה לאינטרנט, ובמיוחד בתי ספר במדינות מתפתחות, שם אין גישה לאינטרנט או שהחיבור לאינטרנט יקר מדי. יוצר התוכנה, עמנואל אנגלהארט, פיתח גם גרסה מיוחדת של התוכנה עבור ארגון SOS Children's Villages, במיוחד לצורך מטרה זו.
התוכנה מסוגלת לייצא ערכים לפורמט PDF, פונקציה המאפשרת בין היתר להעביר ערכים מוויקיפדיה לקורא ספרים אלקטרוני.
היסטוריה
בשנת 2004, לאחר שעמנואל אנגלהרט (ממציא Kiwix) החל לערוך בוויקיפדיה, הוא התעניין בפיתוח גרסאות לא מקוונות של ויקיפדיה, ופרויקט של ג'ימי ויילס ליצירת תקליטור שמכיל את כל ויקיפדיה משך את תשומת לבו.
ב-2007 שוחררה הגרסה הראשונה של התוכנה.
בשנת 2012 זכתה Kiwix במענק מטעם קרן ויקימדיה הצרפתית לפתח את תוכנת kiwix-plug, שנפרסה באוניברסיטאות באחת עשרה מדינות. בפברואר 2013, תוכנת Kiwix זכתה גם בפרס 'פרויקט החודש' מטעם SourceForge. בשנת 2015 זכתה Kiwix בפרס קוד פתוח.
תיאור
התוכנה מיועדת להיות קורא לא מקוון עבור תוכן אינטרנטי. היא מיועדת לשימוש במחשבים ללא חיבור לאינטרנט, מחשבים עם חיבור איטי או יקר, וכן על מנת למנוע צנזורה. כמו כן היא מתאימה גם לשימוש בטלפון נייד בעת נסיעה (למשל במטוס או ברכבת).
כל קובצי התוכן נדחסים בפורמט zim, מה שמקטין את נפחם, אך משאיר אותם קלים לסידור, חיפוש ומיון. למשל, נכון למרץ 2021, גודלה של כל ויקפדיה האנגלית בפורמט זה הוא 82 ג'יגה-בייט, או 43 ג'יגה-בייט ללא תמונות.
קובצי ה-zim נפתחים עם Kiwix, שנראה ומתנהג כמו דפדפן. Kiwix מציעה חיפוש טקסט מלא, ניווט באמצעות כרטיסיות ואת האפשרות לייצא ערכים ל-PDF ול-HTML 3.
קיימת גרסת שרת HTTP בשם kiwix-serve המאפשרת למחשב רק לאחסן את תוכן ה-Kiwix (מבלי לאחסן את תוכנת הדפדפן), ולהציע אותו לרשות מחשבים אחרים ברשת. המחשבים האחרים רואים למעשה רק אתר אינטרנט. נוסף לכך קיימת גרסת שרת בשם Kiwix-hotspot המיודעת לשמש כ-hotspot של Wi-Fi.
Kiwix משתמשת במנוע הרינדור של מוזילה, אך מתכננת להחליף אותו.
PediaPress
PediaPress היא חברה גרמנית העוסקת בפיתוח תוכנה והדפסת תוכן מקוון על פי דרישה, הממוקמת בעיר מיינץ שבגרמניה. החברה היא חברת בת של Brainbot Technologies AG.
Kiwix
התוכן
מאז 2014, רוב גרסאות ויקיפדיה זמינות להורדה בשפות שונות. השרתים מתעדכנים מדי חודשיים עד עשרה חודשים, תלוי בגודל הקובץ. בוויקיפדיה האנגלית, גרסה מלאה המכילה גם תמונות וכן גרסה אלטרנטיבית המכילה טקסט בלבד ניתן להוריד מהארכיון.
PediaPress
החברה מספקת שירות מקוון המאפשר למשתמשים באינטרנט ליצור ספרים אישיים המבוססים על תוכן מאתר ויקי בכלל, ומוויקיפדיה בפרט.
Kiwix
התוכן
מלבד ויקיפדיה, תכנים מן קרן ויקימדיה כגון ויקיטקסט, ויקיחדשות, ויקימסע, ויקיספר וויקיציטוט זמינים לצפייה במצב לא מקוון בשפות שונות.
PediaPress
PediaPress וקרן ויקימדיה פועלים בשותפות מדצמבר 2007. התוכנה שפיתחה PediaPress שולבה בוויקיפדיה וניתן לגשת אליה כיום דרך תפריט הניווט הצדדי בכל עמודי ויקיפדיה באמצעות לחיצה על הקישור "צור ספר". על פי ההסכמה עם קרן ויקימדיה, הקרן מקבלת 10 אחוזים ברוטו מההכנסות של מכירת הספרים.
Kiwix
התוכן
בנובמבר 2014, גרסת Zim של כל הטקסטים הפתוחים מפרויקט גוטנברג נהייתה זמינה להורדה.
מלבד תוכן ציבורי, תוכן תחת רישיון Creative Commons זמין להורדה. לדוגמה, גרסאות לא מקוונות של הויקי של Ubuntu, המכיל תיעוד משתמש עבור מערכת ההפעלה אובונטו וגרסאות Zim של ועידות TED זמינות להורדה מארכיון Kiwix.
פרס המוזיקה של MTV אירופה לאמן האלטרנטיבי הטוב ביותר
פרס המוזיקה של MTV אירופה לאמן האלטרנטיבי הטוב ביותר מוענק מאז 1997.
זוכים ומועמדים
הזוכים רשומים ראשונים ובאותיות מודגשות.
היילי ויליאמס מפאראמור ולנה דל ריי הן הזמרות היחידות שזכו יותר מפעם אחת.
Somebody to Love (שיר של ג'סטין ביבר)
Somebody to Love (בעברית: מישהו לאהוב) הוא סינגל של הזמר-יוצר הקנדי ג'סטין ביבר. זהו הסינגל השני מתוך אלבום האולפן הראשון של ביבר, My World 2.0. הוא נכתב על ידי ביבר, בשיתוף הת'ר ברייט ו"הסטריאוטיפים" והופק על ידי האחרונים. בתחילה הוא הוקלט כדמו על ידי הזמר אשר, שהיה המנטור של ביבר, אך לאחר שאלבומו התעכב הוא בחר להעניק אותו לביבר, תוך שהוא מבצע קולות רקע. ביוני 2010 הקליט אשר רמיקס רשמי לשיר, בהפקתו של בני בלנקו.
הנערה שבעטה בקן הצרעות
הספר פורסם בשוודית בשנת 2007, באנגלית ובעברית ב-2010. תרגמה לעברית רות שפירא.
תקציר הסיפור
לאחר שנורתה על ידי אביה, ליסבת סלאנדר מוטסת לבית החולים סאלגרנסקה בגטבורג. ליסבת, שחשודה ברצח ובתקיפה, נמצאת במשמורת משטרתית בהמתנה למשפטה. עורכת הדין שלה היא אניקה ג'אניני, אחותו של מיכאל בלומקוויסט.
אביה, אלכסנדר סלאצ'נקו, שהיה סוכן חשאי רוסי שערק לשוודיה, מאושפז אף הוא באותו בית חולים. אוורט גולברג, עובד במחלקה מיוחדת של ה"ספ"ו" (סוכנות המודיעין השוודית), חושש שיספר עליהם למשטרה, לכן הוא רוצח אותו ומתאבד.
מיכאל נפגש עם דראגן ארמנסקי, בעל חברת אבטחה בה עבדה ליסבת בעבר, והשניים מתקינים בביתו של מיכאל מצלמות אבטחה ומגלים סוכנים של הספו פורצים לדירתו. מיכאל נפגש עם ראש הממשלה ושר המשפטים, והם מחליטים על פתיחת חקירה חשאית בה מיכאל ישמש כיועץ חיצוני.
אריקה ברגר עוזבת את עבודתה ב"מילניום" לטובת תפקיד העורכת הראשית של העיתון הגדול בשוודיה, ה-SMP. תוך זמן קצר היא מתחילה לקבל בתיבת האימייל שלה איומים על חייה. ליסבת מגלה לה כי המטריד הוא אחד מעמיתיה בעיתון.
ערב משפטה של ליסבת, שותלים אנשי הספ"ו קוקאין בדירתו של מיכאל ושוכרים גנגסטרים סרבים שירצחו אותו. מצלמות האבטחה בביתו חושפות את אנשי הספ"ו מניחים במקום את הקוקאין.
ספר שכתב מיכאל על חייה של ליסבת והעוולות שנעשו לה מתפרסם ביום המשפט. צוותי שוטרים עוצרים את כל המעורבים בפרשה.
האקר נוסף, ידיד של ליסבת בשם "מגפה", פורץ למחשבו האישי של פטר טלבוריאן (פסיכיאטר שטיפל בעבר בליסבת ואמור להעיד במשפטה) ומגלה שם תמונות פורנוגרפיית ילדים. הם חושפים זאת במשפטה, והיא מזוכת לחלוטין.
הסרט
סרט המתבסס על הספר בוים על ידי הבמאי השוודי דניאל אלפרדסון (Daniel Alfredson) שביים גם את "הנערה ששיחקה באש". הסרט יצא לאקרנים במדינות סקנדינביה בשנת 2009, ובארצות הברית ובריטניה ב-2010.
קישורים חיצוניים
Millennium-serien
מוחמד מיאן סומרו
מוחמד מיאן סומרו (בסינדהי: محمد میاں سومرو; נולד ב-19 באוגוסט 1950) הוא פוליטיקאי ובנקאי פקיסטני שכיהן כיושב ראש הסנאט של פקיסטן בין השנים 2003 – 2008.
סומרו הוא בן למשפחה רבת השפעה ממחוז סינד שהייתה פעילה בפוליטיקה הלאומית החל משנת 1923. אביו, אחמד מיאן סומרו, היה סגן יושב הראש של האספה המחוזית של מערב פקיסטן וחבר הסנאט והיה פעיל בהקמת מערכת הוועדות של הסנאט. סומרו הוא גם נכדו של פוליטיקאי, ח'אן בהדור חג'י מולה בוקס סומרו. הוא שימש כממלא מקום ראש ממשלת פקיסטן מנובמבר 2007 ועד לאחר הבחירות הכלליות שהתקיימו בפברואר 2008 וכן כממלא מקום נשיא פקיסטן לאחר התפטרותו של פרבז מושארף באוגוסט 2008, בשני המקרים בתוקף תפקידו כיושב ראש הסנאט.
קריירה בנקאית
סומרו הוא בנקאי בעל הכרה בינלאומית ובתוקף זה שימש במגוון משרות בכירות הן בארצו והן מחוצה לה בארגונים לאומיים ובינלאומיים. בין שאר המוסדות בהם עבד נמנים: בנק אוף אמריקה, הבנק הבינלאומי של תימן, בנק פייסל האסלאמי של בחריין, בנק MCB הפקיסטני, בנק זראי טרקיאטי (לשעבר, הבנק לפיתוח חקלאי של פקיסטן), הבנק הלאומי של פקיסטן ועוד. סומרו זכה להכרה רבה על הישגיו במהלך עבודתו בארגונים אלו. הוא גם היה פעיל מאוד בהקמת מערכת המיקרו אשראי בפקיסטן. הוא גם חבר במועצת המנהלים של חברת בת של רויאל דאטש של הפקיסטנית.
קריירה פוליטית
תפקידו הציבורי הראשון של סומרו היה מושל מחוז סינד, תפקיד בו הוא כיהן החל ממאי 2000. בדצמבר 2002 הוא התפטר מתפקידו והתמודד בבחירות לסנאט. בפברואר 2003 הוא נבחר לסנאט ובמרץ אותה שנה הוא נבחר כיושב ראש הסנאט.
בנובמבר 2007, לאחר התפטרותו של ראש ממשלת פקיסטן, שווכת עזיז, שימש סומרו כממלא מקומו עד לעריכת הבחירות הכלליות בפברואר 2008 והשבעתו במרץ של ראש הממשלה החדש, יוסוף רזא גילאני.
באוגוסט 2008, עם התפטרותו של נשיא פקיסטן פרבז מושארף, הפך סומרו באופן אוטומטי, כמתחייב בחוקת פקיסטן, לממלא מקומו. החוקה מחייבת לקיים בחירות לנשיא לא יאוחר מחודש לאחר התפטרותו של הנשיא הקודם. לפיכך, ב-9 בספטמבר אותה שנה הושבע הנשיא הנבחר אסיף עלי זרדארי במקומו של סומרו.
מאז פרישתו מהחיים הפוליטיים משמש סומרו כחבר בחבר הנאמנים של האוניברסיטה למנהל ולטכנולוגיה בלאהור.
אורנימגלוניקס
מאפיינים
האורנימגלוניקס היה ינשוף בגובה 1.1 מטרים ובמשקל 9 ק"ג, גדול בהרבה מגדול דורסי הלילה המודרניים, אוח מצוי שמגיע למשקל 4 ק"ג. עקב טפריו הגדולים הוא יכל להרוג טרף גדול גם ממנו, עד למשקל 17 ק"ג בממוצע מה שאולי הופך אותו לטורף-העל של האי. הוא הסתתר במחילות כמו כוס המחילות המודרני אך לא היה דומה לו. עוף זה היה שוכן קרקע בעל רגליים מוצקות וזנב קצר שיכל לרוץ במהירות אחרי טרף. ככל הנראה הוא היה חסר יכולת תעופה, אך ייתכן שבדומה לקאקאפו יכל לדאות מטה במדרונות או מענפים למשך כמה מטרים.
דורס זה השתמש בטפריו הגדולים כדי לפגוע בטרפו בעוצמה. הוא טרף מיני מכרסמים מקומיים כמו מיני הוטיים וחולדות קוצניות גדולים או עצלני קרקע גמדיים כמו מגלוקנוס, מיוקונוס (Miocnus) ואוכלי חרקים כמו הסולנודון. הוא זינק עליהם בהחבא ממארב או תקף פרטים צעירים או חולים.
רמה (גאוגרפיה)
רמות יכול להיווצר במגוון תהליכים:
איסילדור
איסילדור או יסילדור הוא דמות בדיונית בלגנדריום של ג'. ר. ר. טולקין ומופיע, בין השאר, באפוס שר הטבעות. איסילדור היה דונאדן, בנו הבכור של אלנדיל ואחיו של אנאריון, אחד משני המלכים הראשונים של גונדור. פירוש שמו הוא "מסור לירח".
בטרילוגיה הקולנועית שיצר פיטר ג'קסון על שר הטבעות מגלם השחקן הארי סינקלר את דמותו של איסילדור.
תולדותיו
איסילדור בנו הראשון של אלנדיל בן אמנדיל, השר האחרון של אנדוניה ואחי אנאריון. נולד בשנת 3209 לעידן השני בנומנור, לאיסדילור היו ארבעה בנים: אלנדור, אראטאן, קיריון ווואלנדיל.
בנעוריו, בהיותו עוד בנומנור לפני נפילתה, איסילדור גנב ענף מהעץ נימלות' לפני שנגדע, ובכך שימר את שושלת העץ הלבן. הוא שתל את העץ במינאס אנור.
איסילדור יחד עם אביו ואחיו עמד בראש הנומנורים הנאמנים שהצליחו להימלט משקיעתה של נומנור ופנו לארץ התיכונה. בזמן שאביו, אלנדיל, התיישב בארידור שבצפון וייסד את ממלכת ארנור התיישבו איסילדור ואנאריון בדרום, וייסדו את ממלכת גונדור.
הוא ואחיו אנאריון היו מלכיה המשותפים של גונדור, הם קבעו את בירתם המשותפת באוסגיליאת, שבה עמדו כיסאותיהם זה לצד זה בארמון המלכות.
בשנת 3429 לעידן השני, כבש סאורון את מינאס איתיל, ואיסילדור נמלט צפונה לארנור והותיר את אנאריון להגן על אוסגיליאת ומעברות הנהר.
בארנור היה שותף להקמת הברית האחרונה של האלפים ובני האדם בשנת 3434. חזר לדרום עם צבא הברית האחרונה יחד עם אביו וגיל גאלאד מלך הנולדור.
בקרב במורדות הר האורודרוין בשנת 3441 אביו וגיל-גאלאד מתו מידיו של סאורון שנקטל בעצמו בידיהם, אז איסילדור לקח את נארסיל, חרבו של אביו אשר נותצה בקרב עם סאורון, וכרת את הטבעת האחת מאצבע סאורון, אך על אף הפצרותיהם של אלרונד וקירדן, איסילדור סירב להשמיד את הטבעת, ובמקום זאת תבע את הטבעת לעצמו.
איסילדור מלך על גונדור במשך שנתיים לאחר הקרב. בדרכו למלוך בארנור הותקף על ידי צבא אורקים, הוא ניסה להימלט בעזרת הטבעת אך היא החליקה מאצבעו אל הנהר וגרמה למותו.
קישורים חיצוניים
Figuren in Tolkiens Welt
הקרודים 2: עידן חדש
הקרודים 2: עידן חדש (באנגלית: The Croods: A New Age) הוא סרט הרפתקאות קומי אמריקאי בהנפשה ממוחשבת של דרימוורקס הנפשה, שמשמש כסרט המשך לסרט "הקרודים" משנת 2013. הסרט יצא לאור ב-25 בנובמבר 2020, בוים על ידי ג'ואל קרופורד והופק על ידי מארק סוויפט.
תקציר העלילה
הקרודים, יחד עם גיא וחיות המחמד שלהם צ'ונקי ודאגלס, עדיין מחפשים מקום להתיישב בו. במהלך המסע גרוג מתנהג ברוגז על הרומנטיקה הפורחת של איפ וגיא. לילה אחד, בעוד כולם ישנים, גיא מציע לאיפ להינשא לו, ואיפ מסכימה. הם אינם מודעים לכך שגרוג שמע כל מה שאמרו זה לזו.
באותו לילה, גרוג נתקל בקיר ענק ומוביל אליו את כל החבורה. הם מתפרצים פנימה, ומתלהבים למראה שפע של אוכל, צמחים ומים, מעין גן עדן. גרוג מתלהב למראה בננה ומנסה לאכול אותה, אך ברגע שהוא נוגע בה הם נלכדים ברשת. הם משוחררים על ידי בעלי הקרקע, זוג בשם פיל והופ אחיטוב (במקור האנגלי: "בטרמן"), המתגלים במהרה כחברי עבר של הוריו המנוחים של גיא. בני הזוג אחיטוב מזמינים את הקרודים להתגורר בבית העצים הענק שלהם, שם הם פוגשים את חברת הילדות של גיא, בתם של האחיטובים דון, שמתיידדת מיד עם איפ.
החיים עם בני הזוג אחיטוב הופכים למשפילים עבור גרוג, גם בגלל האובססיה של פיל, שמסיבה כלשהיא אוסר על כולם לאכול מן הבננות, וגם עקב כך שהאחיטובים מפותחים יותר מהם. בד בבד מתגלה כי לבני הזוג אחיטוב יש דעות קדומות כלפי אנשי מערות, ויחד עם זאת הם מאמינים כי לגיא - המפותח יותר - מוטב להשאר איתם ולהות פתרון אידאלי לבן זוג עבוד דון, ולכן הם מתכננים לגרום לגיא להתחבר עם דון ולעזוב את הקרודים.
בסופו של דבר פיל לוקח את גרוג ל"מאורת הגברים" הסודית שלו, מקום דמוי סאונה מאחורי המפלים, שם הוא עושה לו מניפולציות כדי שיאמין שגיא צריך לעזוב את משפחתם, בעוד הופ מרגיזה את אוגה בכך שהיא מבזה את אופי משפחתה ומכנה אותם "אנשי מערות". תוך כדי כך, גיא מתרגל מיד לחיים עם בני הזוג אחיטוב ומתרחק מאיפ.
הנשים, טאנק וצ'אנקי מגלות שהגברים נחטפו, ויוצאות לנוסת להציל אותם. במהלך מסען המשותף, הופ מוציאה את תסכוליה על הקרודים ומתחילה לרוץ בפזיזות על קרח דק. היא מחליקה לתוך מנהרת קרח מלאה עכבישי-זאב, אבל העכבישי זאב מתידדים איתן כשהם מגלים שלא פגעו בגור עכביש זאב. בסופו של דבר הם הקימו צוות בשם "אחיות הסערה", שהייתה קבוצת ילדות ותיקה שהסבתא הייתה חברה בה כשהייתה צעירה.
בינתיים אצל הקופים, גרוג גיא ופיל מגלים כי כשפיל הוביל את המים מההר הגבוה אל חוות אחיטוב, המעשה ייבש את אדמות הקופים וגרם להפסקת צמיחת הבננות, מה שהוביל לכך שהמפלצת שאליה הקריבו הקופים בננות זעמה ואכלה את הקופים עצמם. עכשיו שלא נשארו בננות, מתכננים הקופים להקריב את הגברים עצמם למפלצת. גרוג ופיל, שאינם מבינים את שפת הקופים, רבים ונאבקים על כל המתח שהיה ביניהם.
הקופים מחפשים את כל שלושת הגברים לבננות כדי להקריב אותם למפלצת. בעודם על הכף המיועדת למפלצת, גרוג ופיל מתנצלים על התנהגותם אחד לשני וגיא מצטער על מעשיו לגבי איפ ומקווה לראותה. גרוג מודה שאיפ הייתה שמחה עם גיא ושגיא הוא המתאים בשבילה. המפלצת כמעט ואוכלת אותם, אך אחיות הסערה מופיעות בדיוק הבאותה השניה. הם מנהלים קרב ארוך ומסוכן עם המפלצת, המסתיים בכך שגיא ואיפ מציתים חבלי זמורות המחזיקים נברשת גולגולת ענקית, ומפילים אותה על ראש המפלצת, תוך כדי כך שגיא מתנצל לפני איפ על התנהגותו, ואומר לה כי הוא מבין שאיפ תמיד הייתה ה"מחר" שלו והמחר שרצו הוריו שיגיע אליו. המפלצת נופלת לתהום שמתחת תוך כדי כשהיא מושכת את "הבוהן" של איפ, ששימשה כגפה תותבת.
האחיטובים מאפשרים לקרודים לחיות בארצם כשכנים, יחד עם הקופים אסירי התודה לבני האדם על הריגת המפלצת, והם שוברים את החומה המקיפה את החווה. גיא ואיפ מתחילים לחיות יחד, וכל המשפחות ממשיכות להתקרב זו לזו ולחיות בהרמוניה.
הפקה
כחודש לאחר צאתו לאקרנים של "הקרודים", באפריל 2013, נודע כי דרימוורקס החלה בפיתוח המשך, עם כוונה לכך שדה מיקו וסנדרס ישובו לכס הבימוי. בספטמבר, אושר כי קייג', סטון וריינולדס יחזרו אל אולפן ההקלטות וייתרמו את קולם פעם נוספת עבור דמויותיהם. דה מיקו ציין כי בעוד הסרט הראשון היה "הפרק האחרון בתולדות אנשי המערות", ההמשך יהיה "הפרק הראשון בתולדות החברה המודרנית" ויתמקד באימהות דרך דמותה של אוגה. ביוני 2014, הוכרז כי ההמשך ייצא לאקרנים ב-3 בנובמבר 2017, רק כדי להידחות חודשיים אחר כך, ל-22 בדצמבר. במאי 2015, אושר כי קינר ודיוק יחזרו גם כן אל ההמשך, והוכרז כי לזלי מאן וקאט דנינגס לוהקו עבור ההמשך כדמויות חדשות. באוגוסט 2016, בסמוך לסיום תהליך הרכישה של דרימוורקס על ידי NBCUniversal/קומקאסט, פוקס מחקה את ההמשך מלוח הזמנים המתוכנן שלה, בכוונה לכך שיוניברסל תפיץ אותו מתישהו ב-2018. שבועיים אחר כך, דווח כי קווין ודן האגמן נשכרו לשכתב את התסריט.
בנובמבר, על אף ההתקדמות היחסית בפרויקט, דרימוורקס הודיעה כי הפקת ההמשך בוטלה. בניגוד לשמועות, שגרסו כי הביטול בא מטעם יוניברסל כחלק מתהליך הרכישה, קיומו של הסרט בכלל נשקל עוד בטרם הרכישה על ידי דרימוורקס, וההחלטה לבטלו הייתה אך ורק שלה. עם זאת, בספטמבר 2017, נחשף כי דרימוורקס חזרה להפיק את ההמשך, והיא הכריזה כי הוא מיועד לצאת לאקרנים ב-18 בספטמבר 2020. דה מיקו וסנדרס, שיועדו לשוב ולביים גם את ההמשך, בחרו לוותר על הדבר ועברו להתמקד בפרויקטים אחרים, ובמקומם נשכר ג'ואל קרופורד. באפריל 2019, נחשף כי הסרט צפוי לצאת לאקרנים ב-23 בדצמבר 2020. באוקטובר, נודע כי קלי מארי טרן תחליף את דנינגס.
על אף פגיעתה האנושה של מגפת הקורונה בתעשיית הסרטים האמריקאית, ההפקה על הסרט נמשכה כסדרה וללא שום עיכובים בזכות עבודה מהבית.
הפצה
הסרט יצא לאקרנים ב-25 בנובמבר 2020, תקופת חג ההודיה שנחשבת לתקופה חזקה לתעשיית הסרטים האמריקאית. בשנים קודמות יצאו לאור בתקופה זו סרטים כגון "קוקו", "לשבור את הקרח" ו"רצח כתוב היטב" שזכו להצלחה אדירה ואף שברו שיאי צפייה והכנסות. בשנת 2020, בעקבות מגפת הקורונה, הסרט "הקרודים 2: עידן חדש" היה לסרט היחיד שיצא לאקרנים בתקופת חג ההודיה וגרף כ-9.71 מיליון דולר בסוף השבוע של החג, שהצטברו לכ-14.22 מיליון דולר מאז צאת הסרט ביום רביעי שקדם לו. הסרט צבר כ-35 מיליון דולר ברחבי העולם.
שון רובינס, ראש חטיבת המחקר של מגזין האינטרנט "Boxoffice Pro" סבר כי בנוסף, אמר כי בהשוואה לשנים קודמות, רק כ-55% מבתי הקולנוע היו פעילים.
אוניברסיטת ירדן למדע וטכנולוגיה
היסטוריה
אוניברסיטת ירדן למדע וטכנולוגיה נוסדה בשנת 1986. את גרעין הקמתה היוו חמש פקולטות מאוניברסיטת אל-ירמוכ: הפקולטה לרפואה, הפקולטה לרפואת שיניים, הפקולטה לרוקחות, הפקולטה לסיעוד, והפקולטה להנדסה. במהלך השנים נוספו לפקולטות אלה, הפקולטה למדעים ולאמנויות, הפקולטה למדעי הרפואה הישומיים, הפקולטה לרפואה וטרינרית, הפקולטה למחשבים וטכנולוגיית מידע, והפקולטה לחקלאות.
קמפוס
הקמפוס של אוניברסיטת ירדן למדע וטכנולוגיה נמצא כ-20 ק"מ ממזרח לעיר אירביד, בצפון ירדן, ושטחו כ-11 קמ"ר. בקמפוס מבני לימוד, ספרייה, וכן מתקני ספורט הכוללים אצטדיון כדורגל ובו 7,000 מושבים. בקמפוס נמצא גם בית החולים האוניברסיטאי על שם המלך עבדאללה ובו 638 מיטות אשפוז.
זכויות להט"ב בתאילנד
לסביות, הומואים, טרנסג'נדרים וביסקסואלים (להט"ב) בתאילנד מתמודדים עם אתגרים משפטיים שאינם נתקלים בהם תושבים הטרוסקסואלים. הומוסקסואליות גברית ונשית חוקית במדינה, אם כי משקי בית בראשות זוגות חד-מיניים אינם זכאים לאותן הכרות משפטיות העומדות לרשות זוגות הטרוסקסואלים. על פי סקר מ-2018, כ-8 אחוזים מהאוכלוסייה התאילנדית, המוגדרים כחמישה מיליון איש, נחשבים כחלק מקהילת הלהט"ב.
בשנת 2013 הצהיר בנגקוק פוסט כי "אף על פי שתאילנד נתפסת כאזור תיירותי לזוגות חד מיניים, המציאות עבור המקומיים היא שהחוק, ולעיתים קרובות הרגשות הציבוריים, אינם כל כך ליברלים". דו"ח משנת 2014 מאת הסוכנות לפיתוח בינלאומי של ארצות הברית ותוכנית הפיתוח של האו"ם הצהיר כי חברי קהילת הלהט"ב התאילנדית "עדיין נתקלים באפליה המשפיעה על זכויותיהם החברתיות והזדמנויות בתעסוקה אף על פי שרשות התיירות מקדמת את תאילנד כמדינה ידידותית עבור להט"ב".
שינויים בגישה ובמדיניות הציבורית כלפי סוגיות להט"ב החלו להתרחש בתאילנד במהלך שנות ה-90 ובמיוחד החלק המוקדם של המאה ה-21. בשנת 2015 חוקקה תאילנד חוק מקיף נגד אפליה המכסה נטייה מינית וזהות מגדרית. החל משנת 2019, הצעת חוק להכרה באיחוד אזרחי נידונה על ידי הפרלמנט התאילנדי, שאם תתקבל תעניק לזוגות חד מיניים מספר מזכויות הנישואים, בעיקר זכויות קניין וירושה, אך לא זכויות לרווחת הציבור, הטבות מס או אימוץ.
בשנת 2017, בנגקוק זכתה לתואר העיר השנייה בדירוג ידידות כלפי להט"ב באסיה, אחרי תל אביב, ישראל, בהתייחסות לסצנת חיי הלהט"ב בתוכה, חיי לילה, ליברליות ובטיחות. רשות התיירות של תאילנד השיקה ב-2019 פרויקט עולמי תחת הכותרת "Go Thai Be Free" (לך לתאילנד, היה חופשי) לעידוד תיירות להט"ב מרחבי העולם.
מעמד בחוק
פעילות הומוסקסואלית, בין מבוגרים בהסכמה הועברה אי-הפללה בתאילנד בשנת 1956. באמצעות חוק תיקון חוק העונשין משנת 1997, נקבע גיל ההסכמה ל-15 שנים ללא קשר למין או לנטייה מינית.
בשנת 2002 הודיע משרד הבריאות התאילנדי כי הומוסקסואליות לא תיחשב עוד כמחלת נפש או הפרעה.
הכרה במערכות יחסים חד מיניות
נכון לשנת 2021, תאילנד אינה מכירה בנישואים חד-מיניים, באיגודים אזרחיים, בשותפויות ביתיות, במגורים משותפים לא רשומים או בכל צורה אחרת של איגודים חד-מיניים. עם זאת, סקרי דעת קהל הציגו בעקביות תמיכת רוב בהכרה משפטית בנישואים חד מיניים.
בספטמבר 2011 הציעה הוועדה הלאומית לזכויות אדם (NHRC) והארגון הלא ממשלתי, רשת המגוון המיני, טיוטת חקיקה בנושא נישואים חד מיניים וביקשה את תמיכת ממשלת תאילנד בחוק. במקום זאת, בדצמבר 2012 הקימה הממשלה ועדה לניסוח חקיקה המספקת הכרה משפטית לזוגות חד מיניים בצורה של שותפויות אזרחיות. ב-8 בפברואר 2013 קיימו המחלקה להגנת זכויות וחירויות וועדת הפרלמנט לעניינים משפטיים, משפטים וזכויות אדם דיון ציבורי ראשון בנושא הצעת חוק השותפות האזרחית.
עד 2014, הצעת החוק לשותפות אזרחית זכתה לתמיכה דו-מפלגתית, אך נבלמה עקב אי שקט פוליטי במדינה. במחצית השנייה של 2014 עלו דיווחים כי טיוטת הצעת חוק בשם "חוק השותפות האזרחית" תוגש לפרלמנט התאילנדי אשר תתיר לזוגות חד מיניים חלק מזכויות הנישואים הטרוסקסואליים. הטיוטה ספגה ביקורת על כך שהגדילה את גיל המינימום מ-17 ל-20 ולא כללה זכויות לאימוץ. בשנת 2017, פקידי ממשלת תאילנד הגיבו בחיוב לעתירה שנחתמה על ידי 60,000 אנשים הקוראים לחקיקת שותפויות אזרחיות לזוגות חד מיניים. פיטיקאן סיטהיידג', מנכ"ל המחלקה להגנת זכויות וחירויות במשרד המשפטים, אישר שקיבל את העתירה ויעשה כל שביכולתו כדי להעבירה בהקדם האפשרי. משרד המשפטים התכנס ב-4 במאי 2018 כדי להתחיל בדיונים על טיוטת הצעת חוק לשותפות אזרחית, שכותרתה "הצעת חוק רישום שותפויות מאותו מין". על פי ההצעה, זוגות חד מיניים יוכלו לרשום את עצמם כ-"שותפים לחיים" ויקבלו חלק מזכויות זוגות נשואים. הצעת החוק נדונה בדיונים ציבוריים בין התאריכים 12 עד 16 בנובמבר, שם דיווחו 98% תמיכה בצעד. ב-25 בדצמבר 2018 אישרה הממשלה את הצעת החוק. ב-8 ביולי 2020 אישרה הממשלה טיוטה חדשה של הצעת החוק אשר כעת עתידה להיות מוצגת באספה הלאומית.
ביוני 2020 הציג חבר מפלגת התקדמות קדימה הצעת חוק להתרת נישואים חד מיניים. הייעוץ הציבורי בנושא ההצעה הושק ב-2 ביולי.
הורות ואימוץ
רק זוגות נשואים רשאים לאמץ בתאילנד אשר כתוצאה מאי הכרתה של המדינה בנישואים חד מיניים, יכולת אימוץ עבור זוגות חד מיניים אינה חוקית. נשים רווקות רשאיות לאמץ בנסיבות מוגבלות אך לא גברים.
הגנה מפני אפליה
אף אחת מהחוקות התאילנדיות השונות לא ציינה נטייה מינית או זהות מגדרית בתוכנה. נייט ת'ררוג'נאפונג ואנג'אנה סוברננדה, חברי הוועדה הלאומית לזכויות אדם (NHRC) הידועים כדוגלים בזכויות להט"ב, ניהלו ללא הצלחה קבלת הכללה של "זהות מינית" בחוקה הזמנית של 2006 ובחוקת 2007. עם זאת, חוקת 2007 אכן הכילה איסור רחב של "אפליה בלתי הוגנת" המבוססת על "מעמד אישי" והבטחות לכבד את חירויות האזרח השונות בהתאם ל-"ביטחון המדינה" ו-"מוסר הציבור".
"חוק השוויון המגדרי B.E. 2558" אשר התקבל ב-13 במרץ 2015 ונכנס לתוקף ב-9 בספטמבר 2015, אוסר על אפליה המבוססת על זהות מגדרית ונטייה מינית, והיה החוק הראשון בתאילנד שהכיל שפה המזכירה נושאי להט"ב בתוכנו. על פי החוק, אפליה של זכר, נקבה או "אדם בעל ביטוי מיני שונה ממינו המקורי של אותו אדם", דינה עד 6 חודשי מאסר וקנס של עד 20,000 באט. עם זאת, החוק קבע חריגות ל-"חינוך, דת ואינטרס הציבור", סעיף אשר זכה לביקורות ציבוריות חריפות בהם מארגוני זכויות נשים.
זהות מגדרית
ניתוחים לשינוי מין בוצעו בתאילנד מאז 1975, והמדינה מוגדרת בין היעדים הפופולריים ביותר בעולם עבור מטופלים מסוג זה. טרנסג'נדרים שכיחים למדי בתחום הבידור הפופולרי התאילנדי, תוכניות טלוויזיה והופעות במועדוני לילה.
אף על פי נראות ציבורית רחבה, טרנסג'נדרים מתמודדים עם חסמי תעסוקה משמעותיים, כולל עבודה במשרה מלאה, תפקידי מנהלים או קידום מכירות, על פי מחקר שנערך על ידי ארגון העבודה הבינלאומי לשנת 2015. אפליה בתעסוקה מרתיעה לעיתים קרובות טרנסג'נדרים לחפש אפשרויות תעסוקה נוספות או להיכנס לשוק העבודה. מחקר הארגון מצא כי טרנסג'נדרים מתמודדים עם "אפליה והשפלה יומיומיות" אשר מקצרות לעיתים קרובות את אורך תקופת הקריירה שלהם.
מאמר מערכת בבנגקוק פוסט בשנת 2013 ציין כי "אנחנו לא מוצאים טרנסג'נדרים כפקידים בכירים, רופאים, עורכי דין, מדענים או מורים בבתי ספר ובמכללות ממשלתיים. וגם לא כמנהלים בעולם התאגידים. דלתות סוכנויות הממשלה והתאגידים הגדולים עדיין מוגדרות כסגורות לנשים טרנסג'נדריות". מקרים ספציפיים של אפליה על רקע טרנספובי כוללים בית חולים שסירב לאפשר לאישה טרנסג'נדרית להישאר במחלקה של אישה, אף על פי שעברה ניתוח לשינוי מין.
בשנת 2007 דנו המפלגות באספה הלאומית בתאילנד התרה לאזרחים טרנסג'נדרים להכרה בשינוי שמם באופן חוקי לאחר העברת ניתוח לשינוי מין.
ביולי 2019 הוצגה בפני האספה הלאומית הצעה להכרה בחוק עבור שינוי מגדר. בין היתר, ההצעה כוללת הכרה לאנשים שעברו ניתוח להתאמה מגדרית לשינוי מגדרם החוקי במסמכים רשמיים לצד כיסוי שינוי שם, זכויות נישואים וגיוס צבאי.
תרומת דם
במאי 2009, הצלב האדום התאילנדי אישר שוב את איסורו על גברים המקיימים יחסי מין עם גברים (MSM) לתרום דם, למרות מסעי הסברה וקריאות לשינוי מדיניות זו.
תנאי מחיה
תאילנד ידועה לאורך השנים כמדינה עם מוניטין של סובלנות בכל הנוגע לאנשי להט"ב, בה נכללים מועדוני לילה וגיי ברים רבים. מגזין הלהט"ב הראשון, Mithuna, החל לפרסם את מאמריו מאז 1983.
עם זאת, בשנת 1989 תיאר פעיל זכויות הלהט"ב נטיי טירארוג'יאנאפונגס, את מצב קבלת הקהילה הגאה התאילנדית כמסובך יותר אף על פי שחבריה לא התמודדו עם דיכוי ישיר מהמדינה, "זאת שאלה של שלילה מתוחכמת באמצעות חוסר נראות וחוסר מודעות חברתית לאנשים הומוסקסואלים. אף על פי שאנשים מכירים בקיומה של הומוסקסואליות הם עדיין לא רגילים הרעיון של הומואים בגלוי ואפילו פחות מבינים את הרעיון של זכויות לסביות והומואים".
המצב החל להשתנות בשנות ה-90 עם אירועים ציבוריים רבים יותר, כגון פסטיבלי גאווה שהתקיימו מדי שנה בין השנים 1999–2007 בבנגקוק, עד שסכסוכים פנימיים בקהילת הלהט"ב וויכוחים עם התומכים הפיננסיים בפסטיבל מנעו קיום אירועים עתידיים. מצעד הגאווה של בנגקוק היה צפוי להתקיים שוב בנובמבר 2017, הפעם הראשונה מזה 11 שנים, אך נדחה בגלל תקופת האבל הלאומית של ראמה התשיעי, מלך תאילנד.
בעיר פוקט נערכים אירועי גאווה בכל שנה מאז 1999. המצעד השני בעיר צ'יאנג מאי שבצפון העיר בשנת 2009 עורר עורר עוינות רבה עד וכתוצאה מכך בוטל. כשהמשתתפים התכוננו לצעדה, קבוצה פוליטית הקיפה את המתחם שבו התכנסו, צעקה עלבונות דרך מגפונים כלפי המשתתפים והשליכה פירות וסלעים לעבר הבניין בו הסתתרו. עם זאת, עשר שנים מאוחר יותר, יותר מ-500 איש כולל פוליטיקאים, צעדו במצעד הגאווה של צ'יאנג מאי ב-21 בפברואר 2019 שהוקדש לזכרו.
"Songkran" הוא החג הלאומי של השנה החדשה בתאילנד, אשר חל ב-13 באפריל בכל שנה. החג קיבל משמעות מיוחדת בשנים האחרונות עבור התושבים הלהט"בים והמבקרים בה, שכן הוא מתקיים בו זמנית עם מסיבת המעגלים הגאה של סנגקראן בבנגקוק, שנחשבה לחגיגה הגאה הגדולה ביותר באסיה. האירוע חגג 14 שנה בשנת 2019.
מדיה
מאז שנות ה-80, פרסומים רבים בנושאי להט"ב זמינים בתאילנד, כמו גם דמויות בסרטים תאילנדיים היו נפוצים מאז שנות השבעים, לעיתים קרובות כתקלה קומית, אם כי רק בגל החדש של הקולנוע התאילנדי בסוף שנות התשעים החלו סרטים תאילנדים לבחון לעומק את דמויות להט"ב ונושאי חייהן.
פוליטיקה
לקראת הבחירות הכלליות בשנת 2019, מפלגות פוליטיות הביעו תמיכה בהתרת נישואים חד מיניים וזכויות להט"ב. מפלגת התקדמות קדימה קראה ללגליזציה של נישואים חד מיניים ולתיקונים בתוכנית הלימודים הרשמית של בתי ספר כך שהיא "לא תפיץ יותר סטריאוטיפים ודעות קדומות נגד קהילת הלהט"ב". מפלגת המהצ'ון, מפלגת הכוח המקומית, מפלגת תאילנד פולאמאנג, המפלגה הליברלית, מפלגת צ'אט פואה, מפלגת פשוטי העם והמפלגה הדמוקרטית הביעו כולן תמיכה בנישואים חד מיניים. מפלגת פאו תאילנדי, המפלגה הגדולה ביותר בפרלמנט, ידועה גם כן כתומכת בהתרת נישואים חד מיניים. מפלגת תרשים הרקסה התאילנדית, שנאסרה במרץ 2019 בשל מעורבותה של הנסיכה אובול רטנה, הצהירה כי היא תומכת בהתרת שותפויות אזרחיות לזוגות חד מיניים.
במרץ 2019 נבחרה לפרמנט התאילנדי יוצרת הסרטים תנוארין סוכאפיסיט ממפלגת התקדמות קדימה והפך לחבר הפרלמנט הטרנסג'נדר הראשון במדינה. שלושה מועמדים טרנסג'נדרים נוספים מאותה מפלגה, נבחרו גם כן.
אפליה
בשנת 2016 כתב פייזרן ליהיטפרצ'אקול, חבר מועצת המנהלים בקרן סוגי, בכתב העת בנגקוק פוסט אזהרה על כך שאונסים מתקנים כביכול נמצאים בשימוש נרחב כדי "לרפא" לסביות מהנטייה המינית שלהם, והדגישו מקרה של אב בשם לואי שהתוודה שאנס את בתו בת ה-14 במשך ארבע שנים כדי למנוע ממנה להתרועע עם טום בוי. ליהיטפרצ'אקול הביע חשש נוסף מכך שנוהגים כאלה מנורמלים בחברה התאילנדית, וכי המספר האמיתי של מקרים כאלה היה גבוה בהרבה, מכיוון שרציחות רבות של אנשי להט"ב תאילנדים מסווגות כ-"פשעי תשוקה", מכיוון שמערכת המשפט התאילנדית אינה כוללת את הרעיון של "פשעי שנאה" ולא קיים חוק המגן על להט"בים מפני פשעי שנאה או אפליה עקיפה.
לשכת הנציבות העליונה לזכויות אדם של האו"ם זיהתה רצח, מכות, חטיפות, אונס ותקיפה מינית נגד להט"בים כדוגמאות לאלימות הומופובית וטרנספובית וציינה כי אלימות כלפי להט"ב "נוטה להיות מרושעת במיוחד בהשוואה להטיות אחרות של פשעים ממניעים שונים".
דעת קהל
על פי סקר דעת קהל שנערך בשנת 2015, 89% מהתאילנדים היו מקבלים חבר הומו או חברה לסבית, 80% לא היה אכפת אם בן משפחתם היה חלק מקהילת הלהט"ב ורוב של 59% היו בעד לגליזציה של נישואים חד מיניים.
על פי סקר "YouGov" שנערך בשנת 2019 בקרב 1,025 משיבים, 63% מהתאילנדים תמכו בלגליזציה של שותפויות חד מיניות, כאשר היו 11% נגד ו-27% העדיפו שלא להשיב. 69% מבני 18 עד 34 תמכו בהתרתן, ו-10% התנגדו. הלגליזציה נתמכה על ידי 56% מבני 35 עד 54 (33% מתנגדים) ו-55% מבני 55 ומעלה (13% התנגדו) בעוד 66% מבעלי התואר האוניברסיטאי היו בעד (10% מתנגדים) ו-68% מהנשים הגיבו בעד (7% התנגדו), 57% מהגברים (14% התנגדו).
מחלף יקנעם
מחלף יקנעם הוא מחלף הממוקם בכניסה ליקנעם עילית. הוא מפגיש בין הכבישים 6 ו-722. המחלף נפתח לתנועה ב-14 בנובמבר 2018.
המחלף נבנה במסגרת מיזם הארכת כביש 6 לצפון במקטע מחלף אליקים–מחלף סומך. עם פתיחתו, כביש 6 התארך צפונה עד מחלף העמקים, ומאוחר יותר נפתח קטע נוסף שממשיך עד מחלף סומך.
המחלף צמוד להר הכרמל ולאזור התעשייה של יקנעם עילית.
מבנה המחלף
המגיעים מדרום (בכביש 6) יכולים להמשיך לכביש 722 לכיוון יקנעם או להמשיך בכביש 6 על רמפת עליה לגשר מעל רחוב הכרמל, דרך מנהרות יקנעם אל מחלף תל קשיש.
המגיעים מכביש 722 עוברים במעבר תת-קרקעי מתחת לכביש 6 ומשתלבים בו במסלול האצה.
גביע דייוויס 1964
גביע דייוויס 1964 הייתה התחרות ה-53 במניין מאז ייסוד התחרות.
מחזיקי הגביע היו נציגי ארצות הברית ומשחק הגמר נערך בקליבלנד, ארצות הברית. לתחרות נרשמו 48 נבחרות שחולקו ל-3 בתים: "בית אמריקה", "בית אירופה" ו"בית המזרח". בין מנצחי הבתים נערכו משחקים על הזכות להתמודד עם מחזיקת הגביע על התואר.
המשחק על התואר נערך ב-28-25 בספטמבר 1964 בקליבלנד, ארצות הברית. המשחק נערך בין אוסטרליה לבין ארצות הברית והסתיים בניצחון של נבחרת אוסטרליה עם התוצאה 2:3. בכך נבחרת אוסטרליה זכתה בתואר בפעם ה-19 בסך הכל.
בית אמריקה
הבית כלל 7 קבוצות כולל אוסטרליה וניו זילנד. לאחר שבמשך תקופה ארוכה צ'ילה שובצה בבית אירופה, השנה זו היא שובצה בבית אמריקה.
בית אירופה
הבית כלל 32 קבוצות כולל ארגנטינה, ברזיל, מצרים, דרום אפריקה, מרוקו, רודזיה הדרומית וישראל. לאחר משחקים מוקדמים החלו משחקי רבע הגמר.
בית המזרח
הבית כלל 9 נבחרות שחולקו ל-2 תת-בתים.
בתת-הבית הראשון המשחקים נערכו במהלך חודש אפריל.
תת-הבית השני כלל 6 קבוצות.
המשחק בין מנצחי תת-הבתים התקיים במנילה ונבחרת הפיליפינים ניצחה את נבחרת הודו עם התוצאה 3:2.
משחקים בין מנצחי הבתים
המשחקים נערכו במהלך אוגוסט 1964.
ישראל בגביע דייוויס
נבחרת ישראל שובצה בבית אירופה ושיחקה נגד נבחרת רודזיה הדרומית.
סלובן ברטיסלאבה (הוקי קרח)
מועדון ההוקי סלובן ברטיסלאבה (בסלובקית: Hokejový klub Slovan Bratislava) הוא מועדון הוקי קרח מקצועי שבסיסו בברטיסלבה, סלובקיה. בשנת 2012 היא עזבה את האקסטראליגה הסלובקית והצטרפה לליגת ההוקי הקונטיננטלית (KHL). בשנת 2019 היא חזרה לליגה הסלובקית, בשל בעיות כלכליותשמנעו ממנה להמשיך להשתתף בליגה הקונטיננטלית. המועדון זכה בשמונה אליפויות סלובקיות (הפעם האחרונה ב -2012) ובאליפות צ'כוסלובקיה אחת (1979), מה שהפך אותו למועדון ההוקי השני המצליח ביותר בתולדות סלובקיה לאחר יריבתם הגדולה ביותר קושיצה. הקבוצה מארח את משחקיה הביתיים ב-Ondrej Nepela Arena, הידוע גם בשם Slovnaft Arena. הקבוצה מכונה Belasí, שפירושה "בלוז השמיים".
היסטוריה
מועדון הספורט "סלובן ברטיסלבה" הוקם בשנת 1919 כמועדון כדורגל, שכונה אז 1. CsSK ברטיסלבה. בשנת 1921 נוסדה מחלקת ההוקי כ"CsSK הוקי". הוא שיחק את משחק הבכורה שלו בדצמבר 1924 נגד וינר EV מווינה והפסיד 1–6. בשנת 1939 שונה שם המועדון לסלובן ברטיסלבה שנשמר עד היום.
במשך שנים רבות לאחר מלחמת העולם השנייה, סלובן הייתה הנציגה הסלובקית היחידה בליגה הצ'כוסלובקית הבכירה. התואר היחיד בליגת הוקי קרח הראשונה בצ'כוסלובקיה הושג תחת המאמן לדיסלב הורסקי בעונת 1978/1979. בנוסף, קבוצות הנוער זכו במספר אליפויות.
לאחר פירוק סלובקיה וצ'כיה בשנת 1993 שיחקה סלובאן באקסטראליגה הסלובקית וזכתה בשמונה תוארי באליפות במשך 19 שנים.
בנוסף להצלחה שהושגה בסלובקיה, סלובאן הצליח גם בזירה הבינלאומית, עם שלושזכיות בגביע שפנגלר ברציפות בשנת 1972, 1973 ו-1974. היא גם אחד מארבעה מועדונים ששיחקה את כל ארבע העונות של ליגת ההוקי האירופית, והתקדמה לשלב הפלייאוף בכל שנה. שיא נוסף היה הזכייה בגביע הקונטיננטלי בעונת 2003/04. משנת 2011 עד 2013, סלובן השתתפה בטורנירי טרום העונה של הגביע האירופי.
במאי 2012 החתימה סלובן את רוסטיסלב צ'אדה כמאמן ראשי לעונת הבכורה ב-KHL, לאחר שהיה לו ניסיון עם אוונגרד אומסק. אחרי ששיחקה שני משחקי ידידות מול קבוצות KHL והגביע האירופי במהלך חודשי הקיץ, סלובן פתחה את עונת 2012/2013 עם משחק בית מול דונבאס האוקראינית ב-6 בספטמבר 2012 והפסיד 2–4 מול הקהל הביתי. הניצחון הראשון הושג כעבור 4 ימים כשהביסה 2:1 את ספרטק מוסקבה לאחר דו-קרב חבטות עונשין. סלובאן סיימה את העונה עם 78 נקודות במקום הששי בחטיבת המערב ובכך העפילה לפלייאוף בעונת KHL הראשונה שלה במחזור הפלייאוף הראשון שיחקה סלובן נגד אלופת העונה שעברה, דינמו מוסקבה והפסידה בכל ארבעת המשחקים. במהלך העונה הסדירה, סלובאן מכרה 25 מתוך 26 משחקיה הביתיים כשהיא משיגה נוכחות ממוצעת של 9,977 צופים, שהייתה הנוכחות הממוצע השביעית בגובהה באירופה באותה עונה.
ברם, לאחר שלא הצליחה להעפיל לפלייאוף ה-KHL במשך מספר שנים והישגי השיא היו העפלה לרבע גמר החטיבה המערבית, לקראת עונת 2019/2020 החליטה סלובן שלא להשתתף יותר בליגת KHL והיא חזרה לליגה הסלובקית.
תארים
{{טורים|תוכן=
מקומיים
האקסטרה ליגה הסלובקית אקסטראליגה הצ'כוסלובקית ליגת ההוקי הסלובקית 1. ליגת ההוקי הלאומית של סלובקיה
בינלאומיים
הגביע האירופי הגביע הקונטיננטלי
טרום העונה
גביע שפנגלר טורניר ההוקי קרח של בזל גביע פלדה }}
אנדרו קלאוון
אנדרו קלאוון (באנגלית: Andrew Klavan; נולד ב-13 ביולי 1954) הוא סופר מסוגת הפשע והמתח ופרשן שמרן אמריקאי. הוא היה מועמד חמש פעמים לפרס אדגר מתוכם זכה פעמיים.
קלאוון עבד גם בקולנוע וכמסאי וסאטיריקן. הוא ידוע גם כפרשן שמרן ומנחה הפודקאסט של "המופע של אנדרו קלאוון" באתר The Daily Wire, חברת מדיה המזוהה עם הפרשן הפוליטי בן שפירו.
ביוגרפיה
קלוואן נולד למשפחה יהודית חילונית בעיר ניו יורק וגדל בגרייט נק, לונג איילנד, אחד מארבעה בנים שנולדו לג'ין קלוואן, תקליטן ניו יורקי, ולפיליס, עקרת בית. הוא סיים את לימודיו באוניברסיטת קליפורניה בברקלי עם תואר בספרות אנגלית. הוא עבד כשדרן רדיו וכתב בעיתון וככותב חדשות ברדיו לפני שהפך לכותב במשרה מלאה.
מהפך בדעותיו הפוליטיות
לאחר שסיים את לימודיו בברקלי, קלוואן החל את קריירת הכתיבה שלו כליברלי. הוא הפך לשמרן במהלך ממשל רייגן.
חיים אישיים
בשנת 1980 הוא נישא לאלן פלנגן, בתו של הפרופסור תומאס פלנגן ואחותה של הסופרת קייטלין פלנגן. לזוג יש שני ילדים, ספנסר ופיית', ומתגוררים בנאשוויל, טנסי. ספנסר למד לימודים קלאסיים באוניברסיטת אוקספורד ונשוי לג'ושוע הר, היועץ המשפטי של The Daily Wire.
קלאוון התנצר בגיל 49 והוטבל באופן פרטי. בתחילה הוא השתתף בכנסייה האפיסקופלית, אך מאז עזב לכנסייה האנגליקנית בצפון אמריקה.
קריירה
קלאוון החל את קריירת כתיבת סוגת הפשע שלו בשימוש שם העט קית' פיטרסון. תחת שם זה הוא כתב את ארבעת הספרים בסדרה "John Wells Mysteries", אודות עיתונאי המפענח מעשי פשע, וגם את הספר "The Scarred Man", רומן המתח הפסיכולוגי הראשון שלו.
תחת שמו שלו, קלאוון כתב רומני פשע, ואת סדרת "Homelanders" למבוגרים צעירים. הרומנים שלו תורגמו ברחבי העולם. הוא זכה בשני פרסי אדגר, מהארגון Mystery Writers of America, פרס Thumping Good Read, מטעם W.H. Smith, והיה מועמד לפרסי אנתוני ולפרס הבינלאומי לסופרי מותחנים.
הסרטים "פשע אמיתי" (1999), אשר בוים וכוכב על ידי קלינט איסטווד, ו"אל תוציא מילה" (2001), בכיכובו של מייקל דאגלס, מבוססים על ספריו של קלאוון הנושאים את אותו השם. כמו כן הסרט "White of the Eye" משנת 1987, בבימויו של דונלד קאמל, התבסס על הרומן "Mrs. White", אשר קלאוון כתב תחת שם העט מרגרט טרייסי יחד עם אחיו והמחזאי לורנס קלאוון. בנוסף קלאוון כתב את התסריט לסרטים "זעזועים במערכת" (1990), המבוסס על הרומן מאת סימון בראט ובכיכובו של מייקל קיין, ו"הודעה קטלנית" (2008), בכיכובם של שאנין סוסאמון ואדוארד ברנס. הוא גם כתב את התסריט לסרט האימה "Haunting Melissa" ולהמשכו "Haunting Melissa 2: Dark Hearts". הוא היה שותף לתסריט של הסרט "משפטו של הרוצח הסדרתי הכי גדול באמריקה" (2018), בבימויו של ניק סירסי ובכיכובו של דין קיין, סרט פשע המבוסס על סיפורו האמיתי של רופא להפלות שהורשע ברצח.
קלאוון הפיק מספר סדרות רשת סאטיריות, הכוללות את "Klavan on the Culture" עבור PJ Media, "The Revolting Truth" עבור TruthRevolt ו-"A Very Serious Commentary" עבור Blaze Media של גלן בק. כיום הוא מגיש את הפודקאסט השבועי עבור The Daily Wire בשם "המופע של אנדרו קלאוון".
ספר העיון הראשון של קלאוון, "The Great Good Thing: A Secular Jew Comes to Faith in Christ", ראה אור בשנת 2016. זהו ספר זיכרונות למסעו הרוחני מהיהדות החילונית והאגנוסטיות לנצרות.
הרומן ה-36 של קלאוון, "When Christmas Comes", פורסם בשנת 2021 וכולל נושאים של חג המולד, מסורת ורצח. זהו רומן מתח הממוקם בעיירה אידילית.
פרסים
ספרו של קלאוון, "Mrs. White", שכתב תחת שם העט מרגרט טרייסי ולצד אחיו לורנס קלאוון, זכה בפרס אדגר בשנת 1984 בקטגוריית הספר הטוב ביותר בכריכה רכה. בשנת 1989 הרומן שלו "Trapdoor" היה מועמד באותה הקטגוריה. בשנת 1990 הוא זכה שוב בפרס אדגר על אותה הקטגוריה עבור "The Rain", וכן במועמדות בפרס אנתוני לרומן "Rough Justice" בקטגוריית הכריכה הרכה. בשנת 1992 קלאוון היה מועמד לפרס אדגר לרומן הטוב ביותר עבור "אל תוציא מילה". בשנת 1996 הוא קיבל מועמדות לפרס אנתוני בקטגוריית הרומן הטוב ביותר עבור "פשע אמיתי".
ביקרניוש
ביקרניוש (בהונגרית: Bükkaranyos) הוא כפר במחוז בורשוד-אבאוי-זמפלן שבצפון מזרח הונגריה.
במבוני אין כמוני
במבוני אין כמוני היא קלטת ילדים שהופקה על ידי "MCI" ויצאה בשנת 2005 על גבי קלטות וידאו. מאוחר יותר הופקה כתקליטור DVD. בהמשך עובדה להצגת ילדים.
תקציר העלילה
במבוני ובמבינה יוצאים לחפש את אגוז הזהב שנגנב כדי להחזיר את השמחה לארץ בם הקסומה.
ההצגה
הקלטת עובדה ב2005 להצגת ילדים בהפקת מילשטיין הפקות כתבה מיכל חזון, הלחינה נורית הירש, וביים ישראל גוריון ושיחקו בה:
MIL-STD-461
MIL-STD-461 הוא תקן של צבא ארצות הברית, המתאר כיצד לבדוק ציוד לתאימות אלקטרומגנטית.
מחלקת ההגנה של ארצות הברית הוציא לאור את MIL-STD-461 בשנת 1967 כדי לשלב תאימות אלקטרומגנטית בשלב המחקר והפיתוח של טכנולוגיית תקשורת ביטחונית.
עם השנים, פורסמו מהדורות שונות של MIL-STD-461. חוזים צבאיים רבים דורשים עמידה ב-MIL-STD-461E או מאוחרת יותר. הגרסה האחרונה (נכון ל-2021) מכונה "MIL-STD-461G". בשנת 1999, MIL-STD-462 אוחד עם MIL-STD-461D ונוצרה הגרסה MIL-STD-461E.
היסטוריית גרסאות
במהלך השנים פורסמו 7 גרסאות של התקן:
ההפגזה הכבדה המאוחרת
ההפגזה הכבדה המאוחרת (באנגלית: Late Heavy Bombardment) הוא אירוע שלפי ההשערות החל לפני כ-4.1 מיליארד שנים והסתיים לפני כ-3.8 מיליארד שנים בסוף תקופת האדן ותחילת תקופת ארכאיקון בכדור הארץ. במהלך פרק זמן זה, מספר רב של אסטרואידים התרסקו על כוכבי הלכת הקדומים במערכת השמש, כולל כוכב חמה, נוגה, כדור הארץ ומאדים.
ההפגזה הכבדה המאוחרת התרחשה לאחר שכדור הארץ ויתר כוכבי הלכת כבר נוצרו וצברו את רוב המסה שלהם, אך היא עדיין אירעה בשלב מוקדם יחסית בהיסטוריה של כדור הארץ.
עדויות לקיומו של אירוע "ההפגזה הכבדה המאוחרת" עולים מדגימות שנלקחו מהירח והובאו חזרה לכדור הארץ על ידי האסטרונאוטים של תוכנית אפולו. התיארוך האיזוטופי של סלעי הירח מעיד שרוב האסטרואידים שהתרסקו על הירח עשו זאת במרווח זמן צר למדי. לאורך השנים עלו השערות שונות שמנסות להסביר מה הסיבה לעלייה החדה בכמות האסטרואידים והשביטים שהיו קיימים במערכת השמש, אך אין הסכמה רחבה לגבי הסיבה האמיתית. לפי מודל ניס (Nice model), אשר פופולרי בקרב חוקרים פלנטריים, כוכבי הלכת הענקיים היו בתהליך של נדידה, ועל כן הם גרמו לפיזור של גופים בחגורת האסטרואידים או בחגורות קויפר אשר נכנסו למסלולים קיצוניים, כאשר חלק נכנס למסלול התנגשות עם כוכבי הלכת. חוקרים אחרים טוענים שהנתונים מהדגימות שנלקחו מסלעי הירח נלקחו מאותו האגן ולכן היו דגימות מתקופות סמוכות יחסית.
נבחרת איי פארו בכדורגל נשים
נבחרת איי פארו בכדורגל נשים מייצגת את איי פארו בתחרויות כדורגל נשים בינלאומיות ומנוהלת על ידי התאחדות הכדורגל של איי פארו. הנבחרת נחשבת לאחת החלשות באירופה, אך לזכותה שלוש זכיות בטורניר הכדורגל של משחקי האיים.
היסטוריה
ב-2004, לאחר שמונה שנות הפסקה, חזרה הנבחרת לפעילות שוטפת. המפעל הראשון בו השתתפה היה מוקדמות אליפות אירופה 2009, במהלכן השיגה את ניצחון השיא שלה - 0-7 על מקדוניה. למרות זאת, לא הצליחה איי פארו לעבור את השלב המוקדם וסיימה רק במקום השלישי בביתה.
ב-28 בנובמבר 2012, ערכה איי פארו משחק נגד לוקסמבורג. במשחק זה שיחקו יחדיו בארה סקאלה קלאקסטיין וביתה בת ה-17, איידוור. אירוע זה נחשב לפעם הראשונה בתולדות הכדורגל שאם וביתה שיחקו יחד באותו משחק בינלאומי. בנוסף לנבחרת, שיחקו השתיים ביחד בקבוצת KI קלאקסוויק מהליגה המקומית מ-2010 עד 2015.
גיל סגל (שחקן)
גיל סגל הוא שחקן ומדבב ישראלי.
ביוגרפיה
הוא הופיע לראשונה על הבמות בהצגה "זעקי ארץ אהובה" והשתתף גם בהצגה "עלובי החיים", הוא שיחק את התפקיד הראשי של מרקו במחזמר "הלב" שלה בחנוכה 1997, הוא גם לקח חלק במופע פעמוני היובל.
הוא לקח חלק בהנחיית פסטיגל 1998 שם שיחק את הילד אמיר ושר שם את השיר "יחד נתגבר".
הוא דיבב גם בסדרות הטלוויזיה "הגרגולים" ו"הדובון הקטן".
ארי רוזוב
ארי (אריה) רוזוב (16 בנובמבר 1925 – 6 ביוני 1999) היה אדריכל בולט בחיפה.
קורות חיים
אוסף המשרד נמסר על ידי המשפחה לארכיון העיר חיפה.
מכפלה טנזורית
במתמטיקה, מכפלה טנזורית היא בנייה מתמטית המקבלת שני מבנים אלגבריים ובסיס משותף, ומחזירה מבנה אחר, הנוצר משניהם בסיועו של הבסיס. המכפלה הטנזורית אנלוגית למושג הכפל, בדומה לסכום הישר שהוא אנלוגי למושג החיבור. לדוגמה, המכפלה הטנזורית של שני מרחבים וקטוריים מעל אותו שדה, היא מרחב וקטורי שממדו שווה למכפלת הממדים של שני המרכיבים. המכפלה של המבנים M ו-N מעל R מסומנת ב-.
המכפלה הטנזורית נחקרת באופן מקיף במסגרת האלגברה ההומולוגית. בתחומים אחרים של המתמטיקה, היא מופיעה בדרך כלל בשתי צורות:
למכפלה טנזורית של מטריצות קשר הדוק עם המכפלה הטנזורית של מרחבים וקטוריים בגודל המתאים.
בניה מפורשת
את המכפלה הטנזורית של המודולים M ו-N מעל R אפשר להגדיר על-פי יוצרים ויחסים. זוהי החבורה האבלית הנוצרת על ידי כל הסימנים m \otimes n (עבור ), בכפוף ליחסים הבאים:
אבר מהצורה m \otimes n נקרא טנזור פשוט. כל אבר של המכפלה הטנזורית הוא סכום של טנזורים פשוטים. כך כמובן גם במכפלה טנזורית של מודולים רבים,. המספר הקטן ביותר של טנזורים פשוטים הנחוץ להצגת איבר נתון הוא הדרגה של האיבר; הגדרה זו (עבור t=2 וכאשר M_1,M_2 הם מרחבים וקטוריים) מכלילה את מושג הדרגה של מטריצה.
מבנים אלגבריים עשירים יותר
המכפלה הטנזורית מוגדרת עבור מודול ימני M ומודול שמאלי N מעל אותו חוג R. תוצאתה היא במקרה זה חבורה אבלית. ככל שהמבנה של M ושל N עשיר יותר, כך נעשה גם המבנה של המכפלה עשיר יותר. לדוגמה, אם M הוא (בנוסף להיותו מודול ימני מעל R) גם מודול שמאלי מעל חוג S (וליתר דיוק, בי-מודול מעל שני החוגים), הופכת המכפלה הטנזורית גם היא למודול שמאלי מעל S על ידי הגדרת הכפל. בדומה, אם N הוא גם מודול ימני מעל חוג T, המכפלה הטנזורית היא מודול ימני מעל T. מקרה בעל חשיבות מיוחדת הוא כאשר החוג R קומוטטיבי - אז מהווה כל מודול באופן מיידי בי-מודול, וכך המכפלה הטנזורית של שני מודולים מעל לחוג קומוטטיבי נעשית למודול מעל אותו החוג.
אוניברסליות
העתקה מאוזנת מן המכפלה הישרה M\times N היא העתקה ביליניארית, המעתיקה את הזוגות (mr,n) ו-(m,rn) (עבור ) לאותו המקום.
תכונת האוניברסליות כוללת את המכפלה M\otimes N יחד עם ההטלה המוגדרת לפי, ופירושה כזה: כל העתקה מאוזנת f מן המכפלה הישרה M\times N אל חבורה אבלית כלשהי Q,  אפשר לפצל באופן יחיד דרך המכפלה הטנזורית (כלומר, קיימת העתקה אחת ויחידה f_1 מן המכפלה הטנזורית ל-Q, כך שבמקום להעתיק את הזוג (m,n) לתעודתו, די להעתיק אותו באמצעות \pi אל האיבר m \otimes n, ומשם אל אותו איבר של Q; במילים אחרות ).
המכפלה הטנזורית שנבנתה בסעיף הקודם היא אכן אוניברסלית, ועובדה זו טעונה הוכחה (שאינה קשה במיוחד). עם זאת, מרגע שהוברר קיומו של אובייקט אוניברסלי שכזה, ההוכחה שהוא יחיד (עד כדי איזומורפיזם) קלה ביותר: אם P,P' שניהם אובייקטים אוניברסליים (עם ההטלות ), אז ההטלה ל-P' מתפצלת באופן יחיד דרך P, וההטלה ל-P מתפצלת באופן יחיד דרך P'. הרכבת ההעתקות, מ-P ל-P' ואז בחזרה ל-P, נותנת העתקה מ-P לעצמו, המפצלת את \pi דרך P - בדיוק כדרך שהעתקת הזהות מפצלת את \pi דרך P. אלא שהפיצול הוא יחיד על-פי ההנחה, וכך ההרכבה שווה להעתקת הזהות. גם ההרכבה בסדר ההפוך שווה לזהות, ומכאן ש-P,P' איזומורפיים.
העובדה שמודול שמקיים את תכונת האוניברסליות נקבע עד כדי איזומורפיזם מאפשרת להגדיר את המכפלה הטנזורית באופן קטגורי. מודול L, יחד עם העתקה מאוזנת של המכפלה הישרה של M ו-N נקרא המכפלה הטנזורית אם הוא מקיים את התכונה האוניברסלית. הגדרה זו היא מקרה פרטי של הגדרת מכפלת סיבים בקטגוריה כללית. יש לציין שבקטגוריה כללית מכפלה טנזורית (או מכפלת סיבים) תהיה יחידה עד כדי איזומורפיזם, אבל לא תמיד היא תהיה קיימת. לדוגמה, בקטגוריית השדות לא לכל שני איברים יש מכפלה טנזורית.
תכונות
כפי שהוזכר בחטף לעיל, המכפלה הטנזורית מגדירה מבנה של מונויד חילופי על אוסף הבי-מודולים מעל חוג נתון. ביתר פירוט, נניח ש-R הוא חוג כלשהו.
בנוסף לתכונות אלה, המכפלה הטנזורית דיסטריבוטיבית ביחס לסכום הישר, וכך הופך אוסף הבי-מודולים מעל R לחצי חוג קומוטטיבי ביחס לפעולות הסכום הישר והמכפלה הטנזורית.
מתכונות אלה נובע למשל שמודולים חופשיים מקיימים, כהכללה של המצב במרחבים וקטוריים.
תכונה חשובה נוספת של המכפלה הטנזורית היא שאם קובעים מודול ימני M, אז הפונקטור הוא פונקטור מדויק מימין.
דוגמאות
כפי שהוצע קודם לכן, אם הם חוגים, ו-M מודול מעל R, אז  הוא מודול בעל מבנה דומה מעל S. למשל, חוג המטריצות מקיים, וחוג הפולינומים.
שינוי חוג הסקלרים אינו חייב להגדיל את האלגברה. לדוגמה, אם I הוא אידיאל של R, אז, מודול המנה ביחס ל-I. דוגמה חשובה אחרת היא המקרה שבו R הוא חוג השלמים ו-S שדה הרציונליים. במקרה זה, M היא חבורה אבלית. אם M נוצרת סופית, אפשר לפרק אותה לסכום ישר של מרכיב מפותל ומרכיב חופשי. המכפלה הטנזורית תלויה רק בגודל המרכיב החופשי, ובכך מאבדת את כל המידע על החלק המפותל.
המכפלה הטנזורית של שדות, מעל תת-שדה משותף, אינה בהכרח שדה. למעשה, אם, אז לכל הרחבת שדות L/F מתקיים , חוג שהמבנה שלו תלוי בפירוק של p מעל L. אם ההרחבה B רגולרית (כלומר, אם F סגור אלגברית ב-K), אז שדה לכל הרחבה סופית L/F.